निगम ने वसूले फायर सेस के 3 करोड़, अग्निशमन बेड़े को मजबूत करने में काम आएगी यह राशि
कोटा| शहरमें बन रही 15 मीटर से अधिक ऊंची बहुमंजिला इमारतों में अग्निशमन की सेवाएं देने के बदले नगर निगम द्वारा 3 करोड़ रुपए वसूल किए।
इस राशि का उपयोग अग्निशमन बेड़े को मजबूत करने के लिए संसाधन खरीदने में किया जाएगा। पहले राशि राज्य सरकार को जमा करवाई जाएगी और फिर संसाधनों की मांग सरकार को भेजी जाएगी। शहरी क्षेत्र में अग्निशमन सुविधा उपलब्ध करवाने के लिए राज्य सरकार ने बहुमंजिला इमारतों पर फायर शुल्क लागू किया था। जिसके तहत 15 से 40 मीटर तक ऊंची इमारतों पर 100 रुपए वर्गमीटर, 40 से 60 मीटर ऊंची इमारतों पर 40 मीटर तक 100 रुपए तथा 40 से 60 मीटर तक 150 रुपए प्रति मीटर तक, 60 मीटर से अधिक ऊंची इमारतों पर 20 मीटर 100 रुपए , 60 मीटर तक 150 रुपए तथा 60 मीटर से अधिक ऊंचाई पर 200 रुपए प्रति मीटर की दर से शुल्क लिया जा रहा है। इस हिसाब से नगर निगम ने शहर में बन रहे हॉस्टल, होटल, फ्लैट्स, अस्पताल आदि से 3.12 करोड़ रुपए शुल्क वसूल किया।
hin_Deva hin_Deva hin_Deva